Svarbus teisinis pranešimas

|

52009PC0251

Pasiūlymas Tarybos sprendimas dėl Komisijai pavesto Europos atominės energijos bendrijos ir Indijos Respublikos Vyriausybės bendradarbiavimo susitarimo dėl branduolių sintezės energijos mokslinių tyrimų sudarymo  /* KOM/2009/0251 galutinis */

	[pic] | EUROPOS BENDRIJŲ KOMISIJA |Briuselis, 29.5.2009KOM(2009) 251 galutinisPasiūlymasTARYBOS SPRENDIMASdėl Komisijai pavesto Europos atominės energijos bendrijos ir Indijos Respublikos Vyriausybės bendradarbiavimo susitarimo dėl branduolių sintezės energijos mokslinių tyrimų sudarymoAIŠKINAMASIS MEMORANDUMASDalykas: Komisijai pavestas Europos atominės energijos bendrijos ir Indijos Respublikos Vyriausybės bendradarbiavimo susitarimo dėl branduolių sintezės energijos mokslinių tyrimų sudarymas pagal EAEB steigimo sutarties 101 straipsnio antrą pastraipą.2008 m. liepos 22 d. Taryba patvirtino derybų nurodymus Komisijai derėtis dėl Europos atominės energijos bendrijos (EURATOMAS) ir Indijos Respublikos Vyriausybės bendradarbiavimo susitarimo dėl branduolių sintezės energijos mokslinių tyrimų ir plėtros (toliau – Susitarimas).Derybų nurodymai buvo priimti remiantis Susitarimo projektu, kurį prieš Tarybai patvirtinant derybų nurodymus pagal A punktą aptarė ir patvirtino Jungtinė mokslinių tyrimų ir branduolinių klausimų darbo grupė. Derybose Susitarimo projektas nebuvo pakeistas.Euratomo specialiosios branduolinės energijos (branduolių sintezės) mokslinių tyrimų programos konsultacinis komitetas pritarė ketinimui sudaryti tokį susitarimą.EAEB atžvilgiu pagal naująjį susitarimą galimos bendradarbiavimo formos:techniškai suderinamos su moksliniais ir technologiniais tikslais, susijusiais su branduolių sintezės energijos moksliniais tyrimais, kaip nustatyta 2006 m. gruodžio 18 d. Tarybos sprendime dėl Europos atominės energijos bendrijos (Euratomas) septintosios bendrosios branduolinių tyrimų ir mokymo veiklos programos (2007–2011 m.)[1],finansiškai suderinamos su tame pačiame 2006 m. gruodžio 18 d. sprendime numatyta finansine orientacine suma branduolių sintezės energijos moksliniams tyrimams,atitinka branduolių sintezės energijos mokslinių tyrimų teminės prioritetinės srities mokslinius ir technologinius tikslus, nustatytus 2006 m. gruodžio 19 d. Tarybos sprendime dėl specialiosios programos, įgyvendinančios Europos atominės energijos bendrijos (Euratomas) septintąją bendrąją branduolinių tyrimų ir mokymo veiklos programą (2007–2011 m.)[2].Siūlomas Susitarimas finansinio poveikio Bendrijos biudžetui neturės, nes visa bendradarbiavimo veikla pagal šį Susitarimą bus vykdoma tose srityse, kurios numatytos ES programose, todėl veikla bus finansuojama pagal atitinkamas finansavimo schemas (pavyzdžiui, pagal Komisijos ir valstybių narių asociacijos sutartis, Susitarimą dėl personalo mobilumo ir kitas finansavimo schemas, skirtas branduolių sintezės energijos moksliniams tyrimams ES įgyvendinti).Pagal EAEB steigimo sutarties 101 straipsnio antrą pastraipą Susitarimą turės sudaryti Komisija.Atsižvelgdama į tai, kas išdėstyta pirmiau, Komisija siūlo, kad Taryba vadovaudamasi EAEB steigimo sutarties 101 straipsnio antra pastraipa priimtų pridedamą Tarybos sprendimo dėl Komisijai pavesto Europos atominės energijos bendrijos ir Indijos Respublikos Vyriausybės bendradarbiavimo susitarimo dėl branduolių sintezės energijos mokslinių tyrimų sudarymo pasiūlymo projektą.PasiūlymasTARYBOS SPRENDIMASdėl Komisijai pavesto Europos atominės energijos bendrijos ir Indijos Respublikos Vyriausybės bendradarbiavimo susitarimo dėl branduolių sintezės energijos mokslinių tyrimų sudarymoEUROPOS SĄJUNGOS TARYBA,atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,atsižvelgdama į Komisijos pasiūlymą,kadangi:(1) Komisija, vadovaudamasi 2008 m. liepos 22 d. Tarybos derybų nurodymais, derėjosi dėl Europos atominės energijos bendrijos ir Indijos Respublikos Vyriausybės bendradarbiavimo susitarimo dėl branduolių sintezės energijos mokslinių tyrimų.(2) Reikėtų patvirtinti Komisijai pavestą sudaryti Susitarimą,NUSPRENDĖ:Vienintelis straipsnisKomisijai pavestas Europos atominės energijos bendrijos ir Indijos Respublikos Vyriausybės bendradarbiavimo susitarimo dėl branduolių sintezės energijos mokslinių tyrimų sudarymas Bendrijos vardu yra patvirtinamas.Susitarimo tekstas pateikiamas šio sprendimo priede.Priimta Briuselyje […]Tarybos varduPirmininkasPRIEDASEUROPOS ATOMINĖS ENERGIJOS BENDRIJOS IR INDIJOS RESPUBLIKOS VYRIAUSYBĖS BENDRADARBIAVIMO SUSITARIMAS DĖL BRANDUOLIŲ SINTEZĖS ENERGIJOS MOKSLINIŲ TYRIMŲEuropos atominės energijos bendrija (EURATOMAS) ir Indijos Respublikos Vyriausybė (toliau – Šalys);kadangi 1993 m. gruodžio 20 d. Europos bendrijos ir Indijos Respublikos bendradarbiavimo susitarime dėl partnerystės ir plėtros Šalys įsipareigoja skatinti bendradarbiavimą energetikos ir aplinkos apsaugos srityse;norėdamos ir toliau skatinti branduolių sintezės energijos, aplinkosaugos atžvilgiu priimtino, ekonomiškai konkurencingo ir beveik neišsenkančio energijos šaltinio, plėtrą,SUSITARĖ:I straipsnisTikslasŠio Susitarimo tikslas yra stiprinti Šalių bendradarbiavimą abipusės naudos ir abipusiškumo pagrindu tose srityse, kuriose taikomos atitinkamos branduolių sintezės energijos programos, siekiant skatinti mokslinius susitarimus ir technologinius pajėgumus, sudarančius branduolių sintezės energijos sistemos pagrindą.II straipsnisBendradarbiavimo sritysPagal šį Susitarimą bendradarbiavimo sritys gali būti:a. tokamakai, įskaitant didelius dabartinės kartos projektus, ir veikla, susijusi su naujos kartos projektais;b. tokamakų alternatyvos;c. magnetinės branduolių sintezės energijos technologijos;d. plazmos teorija ir taikomoji plazmos fizika;e. programų politika ir planai;f. kitos sritys, dėl kurių Šalys susitaria raštu, jei jos priklauso atitinkamoms programoms.III straipsnisBendradarbiavimo formos1. Bendradarbiavimo pagal šį Susitarimą formos gali būti šios, tačiau jų sąrašas nebaigtinis:a. informacijos ir duomenų apie mokslinę ir techninę veiklą, pokyčius, praktiką ir rezultatus bei apie programų politiką ir planus, pateikimas ir pasikeitimas tokia informacija, įskaitant pasikeitimą neatskleistina informacija pagal VI ir VII straipsniuose išdėstytas sąlygas ir tvarką;b. pasikeitimas mokslininkais, inžinieriais ir kitais specialistais sutartam laikotarpiui siekiant dalyvauti eksperimentuose, atlikti analizę, projektavimą ir kitokią mokslinių tyrimų ir plėtros veiklą remiantis VIII straipsniu;c. seminarų ir kitokių susitikimų organizavimas siekiant aptarti ir pasikeisti informacija sutartais klausimais II straipsnyje išvardytose srityse ir nustatyti bendradarbiavimo veiksmus, kurių būtų naudinga imtis pagal V straipsnį;d. eksperimentams, bandymams ir vertinimui skirtų mėginių, medžiagų, įrangos (prietaisų ir komponentų) pateikimas ir pasikeitimas jais remiantis IX ir X straipsniais;e. bendrų tyrimų, projektų ar eksperimentų vykdymas, įskaitant bendrą projektavimą, statybą ir eksploatavimą;f. duomenų sąsajų nustatymas, pavyzdžiui, nuotolinės duomenų analizės priemonės, tačiau jomis neapsiribojama;g. kitokios specialios bendradarbiavimo formos, dėl kurių abi Šalys susitaria raštu.2. Šalys atitinkamai koordinuoja veiklą pagal šį Susitarimą su kita tarptautine veikla branduolių sintezės mokslinių tyrimų ir plėtros srityje siekdamos sumažinti pastangų dubliavimą. Nė viena šio Susitarimo nuostata nėra interpretuojama taip, kad pažeistų dabar galiojančius Šalių bendradarbiavimo susitarimus arba susitarimus, kurie bus sudaryti ateityje .IV straipsnisKoordinavimo komitetas ir vykdomieji sekretoriai1. Veiklai pagal šį Susitarimą koordinuoti ir prižiūrėti Šalys įsteigia Koordinavimo komitetą. Kiekviena Šalis paskiria vienodą skaičių Koordinavimo komiteto narių ir skiria vieną iš savo paskirtų narių delegacijos vadovu. Koordinavimo komitetas renkasi kas metus, pakaitomis Indijos Respublikoje ir Europos Sąjungoje, arba kitu sutartu laiku ir kitoje vietoje. Susitikimui pirmininkauja priimančiosios Šalies delegacijos vadovas.2. Koordinavimo komitetas parengia bendradarbiavimo veiklos planą, patvirtina ir peržiūri pagal šį Susitarimą vykdomos bendradarbiavimo veiklos pažangą. Be to, jis koordinuoja, siūlo ir tvirtina būsimą bendradarbiavimo veiklą, kurią apima šis Susitarimas, atsižvelgdamas į techninius privalumus ir pastangų lygį užtikrinant abipusę naudą ir bendrą abipusiškumą pagal šį Susitarimą.3. Visi Koordinavimo komiteto sprendimai priimami bendru susitarimu.4. Kiekviena Šalis paskiria vykdomąjį sekretorių, kuris veikia jos vardu laikotarpiu tarp Koordinavimo komiteto susitikimų visais klausimais, susijusiais su bendradarbiavimu pagal šį Susitarimą. Vykdomieji sekretoriai atsako už kasdienio bendradarbiavimo administravimą.V straipsnisĮgyvendinimas1. Kiekviena Šalis paskiria už veiklos įgyvendinimą pagal šį Susitarimą atsakingus subjektus.2. Patvirtinęs tam tikrą bendradarbiavimo veiklą, Koordinavimo komitetas, jei būtina, taip pat patvirtina projekto planą pagal šį Susitarimą ir jo sąlygas.3. Kiekviename projekto plane išvardijami už projekto įgyvendinimą atsakingi subjektai ir pateikiamos išsamios bendradarbiavimo veiklos įgyvendinimo nuostatos, įskaitant techninę taikymo sritį ir administravimą, taikytiną atsakomybę už nukenksminimą, pasikeitimą neatskleistina informacija, įranga, intelektinės nuosavybės klausimus, bendras išlaidas, išlaidų pasidalijimą ir tvarkaraštį, tačiau tuo neapsiribojama.VI straipsnisInformacijos pateikimas ir sklaida1. Pagal taikomus įstatymus bei taisykles ir šio Susitarimo nuostatas kiekviena Šalis ir jos paskirti asmenys įsipareigoja suteikti kitai Šaliai ir jos paskirtiems asmenims visą turimą informaciją, kurios reikia bendradarbiavimo veiklai pagal šį Susitarimą vykdyti.2. Šalys remia kuo platesnę informacijos, kurią jos turi teisę atskleisti ir kuri yra bendrai parengta arba ją ketinama pateikti ar ja keistis pagal šį Susitarimą, sklaidą atsižvelgiant į būtinybę apsaugoti neatskleistiną informaciją ir intelektinę nuosavybę, sukurtą ar pateiktą pagal šį Susitarimą.3. Vienos Šalies pagal šį Susitarimą perduodama informacija kitai Šaliai yra tiksli, kiek žinoma perduodančiajai Šaliai, tačiau perduodančioji Šalis negarantuoja, kad perduota informacija yra tinkama gaunančiajai ar bet kuriai kitai trečiajai šaliai konkrečiai panaudoti ar pritaikyti. Informacija, kurią Šalys bendrai parengia, yra tiksli, kiek žinoma abiem Šalims. Nė viena Šalis negarantuoja bendrai parengtos informacijos tikslumo ar tinkamumo bet kuriai Šaliai ar bet kuriai trečiajai šaliai konkrečiai panaudoti ar pritaikyti.VII straipsnisIntelektinė nuosavybėIntelektinės nuosavybės, sukurtos arba pateiktos bendradarbiaujant pagal šį Susitarimą, apsaugą ir paskirstymą reglamentuoja A priedo, kuris yra neatsiejama šio Susitarimo dalis, nuostatos, taikomos visai pagal šį Susitarimą vykdomai veiklai.VIII straipsnisDarbuotojų mainaiToliau išvardytos nuostatos taikomos darbuotojų mainams tarp Šalių ar jų paskirtų subjektų pagal šį Susitarimą:a. kiekviena Šalis užtikrina, kad būtų atrinkti kvalifikuoti darbuotojai, turintys įgūdžių ir kompetencijos, reikalingos pagal šį Susitarimą suplanuotai veiklai vykdyti. Dėl kiekvieno pasikeitimo darbuotojais Šalys susitaria iš anksto pasikeisdamos laiškais, kuriuose nurodomas šis Susitarimas ir su juo susijusios intelektinės nuosavybės nuostatos, taip pat aktuali bendradarbiavimo veikla;b. kiekviena Šalis atsako už mainų programoje dalyvaujantiems darbuotojams mokamą atlyginimą, draudimą ir išmokas;c. siunčiančioji Šalis apmoka mainų programoje dalyvaujančių darbuotojų, dirbančių priimančiojoje institucijoje, kelionės ir gyvenimo išlaidas, jeigu nesusitarta kitaip;d. priimančioji Šalis pasirūpina tinkamu mainų programoje dalyvaujančių kitos Šalies darbuotojų (ir jų šeimų) apgyvendinimu abiem pusėms priimtinu abipusiškumo pagrindu;e. priimančioji Šalis, vadovaudamasi savo įstatymais ir taisyklėmis, suteikia visą reikiamą pagalbą kitos Šalies mainų programoje dalyvaujantiems darbuotojams tvarkant administracinius formalumus (pvz., gaunant vizas);f. kiekviena Šalis užtikrina, kad mainų programoje dalyvaujantys darbuotojai laikytųsi bendrųjų darbo tvarkos taisyklių ir saugos taisyklių, taikomų priimančiojoje institucijoje;g. kiekviena Šalis savo lėšomis gali stebėti kitos Šalies konkrečius tyrimus ir analitinį darbą, atliekamą II straipsnyje apibrėžtose bendradarbiavimo srityse. Toks stebėjimas galimas organizuojant darbuotojų vizitus kiekvienu atveju iš anksto susitarus su priimančiąja Šalimi.IX straipsnisPasikeitimas įranga, mėginiais ir kt.Jeigu Šalys ar jų įgaliotieji subjektai numato keistis, skolintis arba viena kitai pateikti įrangą, instrumentus, mėginius, medžiagas arba reikiamas atsargines dalis (toliau – įrangą), vežant ar naudojant tą įrangą taikomos šios nuostatos:a. siunčiančioji Šalis kuo skubiau pateikia išsamų įrangos sąrašą ir tinkamas specifikacijas bei techninius ir informacinius dokumentus ;b. įranga, kurią pateikia siunčiančioji Šalis, išlieka pastarosios nuosavybe ir turi būti grąžinta siunčiančiajai Šaliai dieną, kurią nustato Koordinavimo komitetas, jeigu V straipsnyje minėtame projekto plane nesusitarta kitaip;c. įranga pradedama naudoti priimančiojoje įstaigoje tik bendru Šalių susitarimu; ird. priimančioji Šalis parūpina įrangai reikiamas patalpas ir užtikrina elektros, vandens, dujų, ir t. t. tiekimą pagal techninius reikalavimus, dėl kurių susitaria abi Šalys .X straipsnisBendrosios nuostatos1. Kiekviena Šalis vykdo šiame Susitarime numatytą veiklą pagal savo galiojančius įstatymus ir taisykles ir parūpina išteklius atsižvelgdama į turimas asignuotas lėšas.2. Jeigu Šalys konkrečiai raštu nesusitaria kitaip, visas išlaidas, susijusias su bendradarbiavimu pagal šį Susitarimą, apmoka jas patirianti Šalis.3. Visi klausimai, susiję su šio Susitarimo aiškinimu arba įgyvendinimu, kylantys per jo galiojimo laikotarpį, sprendžiami Šalių susitarimu.4. EURATOMO atžvilgiu šis Susitarimas taikomas teritorijose, kuriose galioja EURATOMO steigimo sutartis, ir šalių, dalyvaujančių EURATOMO branduolių sintezės programoje asocijuotųjų trečiųjų valstybių teisėmis, teritorijose.XI straipsnisSusitarimo galiojimo laikotarpis, pakeitimas ir nutraukimas1. Šis Susitarimas įsigalioja tą dieną, kai Šalys praneša viena kitai raštu, kad jų atitinkamos vidaus procedūros, reikalingos šiam Susitarimui įsigalioti, yra baigtos, ir galioja penkerius (5) metus. Jeigu viena iš Šalių nepraneša kitai Šaliai raštu apie savo ketinimą nutraukti šį Susitarimą ne mažiau kaip prieš šešis mėnesius iki jo galiojimo pabaigos, šis Susitarimas automatiškai pratęsiamas dar penkeriems (5) metams.2. Šis Susitarimas gali būti keičiamas raštišku Šalių susitarimu.3. Visa bendra veikla ir eksperimentai, neužbaigti šio Susitarimo nutraukimo arba galiojimo pabaigos dieną, gali būti tęsiami ir užbaigiami pagal šio Susitarimo sąlygas.4. Šis Susitarimas ir bet koks juo remiantis sudarytas projekto planas gali būti nutrauktas bet kada bet kurios Šalies nuožiūra, jeigu Šalis, norinti nutraukti šį Susitarimą arba projekto planą, prieš šešis (6) mėnesius pateikia raštišką pranešimą. Toks nutraukimas nepažeidžia teisių, kurias abi Šalys gali būti įgiję pagal šį Susitarimą arba projekto planą iki jo nutraukimo datos.5. Šis Susitarimas sudarytas dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. Visi tekstai yra autentiški.Tai patvirtindami, toliau nurodyti tinkamai įgalioti asmenys pasirašė šį Susitarimą.Pasirašytas........................m...........d............................, XXXX.INDIJOS VYRIAUSYBĖS VARDU | EUROPOS ATOMINĖS ENERGIJOS BENDRIJOS VARDU |A PRIEDAS INTELEKTINĖS NUOSAVYBĖS TEISĖSTeisės į intelektinę nuosavybę, sukurtą ar įgytą pagal šį Susitarimą, paskirstomos taip:I. TaikymasŠis priedas taikomas visai bendradarbiavimo veiklai, įgyvendinamai pagal šį Susitarimą, išskyrus atvejus, dėl kurių konkrečiai susitariama kitaip.II. Teisių nuosavybė, skyrimas ir naudojimasis jomisA. Šiame Susitarime „intelektinė nuosavybė“ vartojama ta reikšme, kuri apibrėžta 1967 m. liepos 14 d. Stokholme priimtos Konvencijos dėl pasaulinės intelektinės nuosavybės organizacijos įsteigimo 2 straipsnyje.B. Šis Priedas skirtas teisių, turtinių teisių ir autorių honorarų paskirstymui Šalims. Kiekviena Šalis užtikrina, kad kita Šalis galėtų gauti intelektinės nuosavybės teises, jai suteikiamas pagal šį priedą. Šis priedas nekeičia ar nepažeidžia tokių teisių, turtinių teisių ir autorių honorarų paskirstymo Šaliai ir jos piliečiams, kuris nustatomas pagal tos Šalies įstatymus ir praktiką.C. Šio Susitarimo nutraukimas arba galiojimo pabaiga neturi jokio poveikio teisėms arba įsipareigojimams pagal šį priedą.D. (1) Šalių bendradarbiavimo veiklos atveju intelektinei nuosavybei, sukurtai atliekant bendrus tyrimus, t. y. tyrimus, kuriuos remia abi Šalys, technologijų valdymo plane (TVP) turi būti taikomi šie principai:a) per pagrįstą laikotarpį Šalys praneša viena kitai apie bet kokias intelektinės nuosavybės teises, įgytas pagal šį Susitarimą (arba atitinkamus įgyvendinimo susitarimus);b) jeigu nesusitarta kitaip, abi Šalys be jokio teritorinio apribojimo naudojasi bendrus mokslinius tyrimus atliekant sukurtos intelektinės nuosavybės teisėmis ir turtinėmis teisėmis;c) kiekviena Šalis stengiasi laiku apsaugoti intelektinę nuosavybę, į kurią ji įgijo teises ir turtines teises pagal TMP;d) kiekvienai Šaliai suteikiama neišimtinė, neatšaukiama ir nemokama licencija naudoti bet kokią intelektinę nuosavybę pagal šį Susitarimą tik mokslinių tyrimų tikslais;e) kuriant intelektinę nuosavybę dalyvavę kviestiniai mokslo darbuotojai intelektinės nuosavybės teises ir priimančiųjų institucijų iš tokių intelektinės nuosavybės teisių licencijavimo uždirbto autoriaus honoraro dalį gauna laikantis priimančiųjų institucijų veiklos nuostatų. Suteikdama pirmiau minėtas intelektinės nuosavybės teises ir autoriaus atlyginimo dalis kiekviena Šalis kviestiniams mokslo darbuotojams taiko ne mažiau palankias sąlygas nei savo šalies piliečiams. Be to, pagal priimančiosios institucijos politiką ir atitinkamus taikytinus Šalių įstatymus suteikiant apdovanojimus, premijas, išmokas ir bet kokį kitą atlygį, kiekvienam išradėju laikomam kviestiniam mokslo darbuotojui taikomos tokios pat sąlygos, kaip ir priimančiosios Šalies piliečiams.(2) Vykdant ne bendrus mokslinius tyrimus, o kitą bendradarbiavimo veiklą pagal II skyriaus B poskyrio 1 punkto nuostatas, kiekviena Šalis reikalauja, kad visi jos dalyviai sudarytų specialius susitarimus dėl bendrų mokslinių tyrimų įgyvendinimo ir atitinkamų dalyvių teisių ir pareigų. Intelektinės nuosavybės atžvilgiu susitarimuose paprastai aptariama, be kita ko, nuosavybė, apsauga, naudotojo teisės mokslinių tyrimų tikslais, naudojimas ir sklaida, įskaitant susitarimus dėl bendro paskelbimo, kviestinių mokslo darbuotojų teises ir pareigas bei ginčų sprendimo tvarką. Susitarimuose taip pat gali būti aptarti kiti klausimai, pavyzdžiui, pirminė ir įgyta informacija, licencijavimas ir tikėtini rezultatai.E. Nors ir išlaikydama konkurencijos sąlygas srityse, kurioms taikomas šis Susitarimas, kiekviena Šalis stengiasi užtikrinti, kad teisės, įgytos pagal šį Susitarimą ir pagal kitus susitarimus, sudarytus šio Susitarimo pagrindu, būtų panaudotos skatinant visų pirma i) pasinaudoti pagal šį Susitarimą parengta arba kitaip gauta informacija ir jos sklaida laikantis šiame Susitarime išdėstytų sąlygų, IV skyriaus nuostatų ir bet kurių taisyklių, galiojančių pagal taikomus Šalių įstatymus, reglamentuojančius neskleistiną arba konfidencialią informaciją branduolinėje srityje, ir ii) priimti ir įgyvendinti tarptautinius standartus.III. Autorių teisių saugomi darbaiLaikantis šio Susitarimo sąlygų, Šalims priklausančioms autorių teisėms taikoma tvarka, atitinkanti Sutartį dėl intelektinės nuosavybės teisių aspektų, susijusių su prekyba, kurios vykdymą administruoja Pasaulio prekybos organizacija.IV. Mokslinės literatūros kūriniaiAtsižvelgiant į V skyriuje numatytas neatskleistinos informacijos taisykles, taikoma tokia tvarka:A. Kiekvienai Šaliai suteikiama neišimtinė, neatšaukiama ir nemokama licencija visose šalyse versti, dauginti ir viešai platinti informaciją, paskelbtą mokslo ir techniniuose žurnaluose, straipsniuose, pranešimuose, knygose arba kituose šaltiniuose, tiesiogiai parengtą Šalims ar jų vardu atliekant bendrus mokslinius tyrimus.B. Ant visų viešai platinamų pagal šią nuostatą parengtų darbų, kurie yra autorių teisių subjektas, kopijų nurodomos autorių pavardės, nebent autorius aiškiai atsisako, kad jo pavardė būtų nurodyta. Ant jų taip pat pateikiama aiškiai matoma nuoroda į bendrą Šalių paramą.V. Neatskleistina informacijaA. Dokumentinė neatskleistina informacija1.  Kiekviena Šalis kuo anksčiau nustato, kokios informacijos, susijusios su šiuo Susitarimu, ji norėtų neskelbti, atsižvelgdama, inter alia , į šiuos kriterijus:a) informacija yra slapta, t. y. jos visuma arba tam tikras jos komponentų derinys ar rinkinys nėra visuotinai žinoma ar teisėtais būdais nėra lengvai prieinama;b) informacija dėl savo slaptumo turi realią arba potencialią komercinę vertę; irc) teisėtai informaciją kontroliuojantis asmuo, siekdamas išsaugoti jos slaptumą, ėmėsi tomis aplinkybėmis pagrįstų priemonių. Tam tikrais atvejais Šalys gali susitarti, kad pagal šį Susitarimą atliekant bendrus mokslinius tyrimus suteikta, pasikeista ar sukurta informacija arba jos dalis nebūtų atskleista, jei nenurodyta kitaip.2.  Kiekviena Šalis užtikrina, kad pagal šį Susitarimą neatskleistina informacija ir konfidencialus jos pobūdis būtų aiškiai atpažįstamas kitai Šaliai, pavyzdžiui, atitinkamu ženklinimu arba riboto naudojimo žyma. Ši nuostata taip pat taikoma bet kokiam minėtos informacijos ar jos dalies dauginimui. Pagal šį Susitarimą neatskleistinos informacijos gavusi šalis atsižvelgia į jos konfidencialų pobūdį. Šie apribojimai automatiškai nustoja galioti, kai informaciją be apribojimų paskelbia savininkas.3.  Pagal šį Susitarimą perduotą neatskleistiną informaciją gavusi Šalis gali platinti ją savo samdomiems asmenims, įskaitant rangovus, ir kitiems atitinkamiems Šalies padaliniams, kurie yra įgalioti atlikti bendrus mokslinius tyrimus specifiniams tikslams ir turi susipažinti su informacija, su sąlyga, kad visa taip platinama neatskleistina informacija būtų saugoma laikantis šio priedo reikalavimų, kiekvienos Šalies įstatymų bei kitų teisės aktų ir būtų lengvai atpažįstama, kaip nurodyta pirmiau.B. Nedokumentinė neatskleistina informacijaNedokumentinės neatskleistinos informacijos arba kitokios konfidencialios ar slaptos informacijos, gautos seminaruose ir kitokiuose pagal šį Susitarimą surengtuose susitikimuose, ar informacijos, gautos komandiruojant darbuotojus, naudojant priemones ar vykdant bendrus projektus, atžvilgiu, Šalys arba jų įgalioti asmenys taiko šiame Susitarime dokumentinei informacijai galiojančius principus, su sąlyga, kad tokios neatskleistinos ar kitos konfidencialios ar slaptos informacijos gavėjas apie perduotos informacijos konfidencialumą buvo raštu informuotas ne vėliau kaip jos perdavimo metu.C. KontrolėKiekviena Šalis užtikrina, kad pagal šį Susitarimą gauta neatskleistina informacija būtų kontroliuojama taip, kaip nustatyta šiame priede. Jei viena Šalis sužino, kad ji nesugebės arba gali pagrįstai manyti nesugebėsianti laikytis A ir B punktuose nurodytų informacijos neplatinimo nuostatų, ji nedelsdama informuoja kitą Šalį. Po to Šalys konsultuojasi, kokių veiksmų reikia imtis.VI. Ginčų sprendimas ir naujos bei nenumatytos intelektinės nuosavybės formosA. Šalių ginčai dėl intelektinės nuosavybės sprendžiami pagal X straipsnio 3 dalį. Tačiau Šalių susitarimu ginčai gali būti perduodami spręsti tarptautiniam arbitražo teismui privalomo arbitražo tvarka pagal taikytinas tarptautinės teisės taisykles. Jei nesusitarta kitaip, taikomos Jungtinių Tautų Tarptautinės prekybos teisės komisijos (UNCITRAL) arbitražo taisyklės.B. Jei kuri nors Šalis nusprendžia, kad įgyvendinant bendradarbiavimo veiklą pagal šį Susitarimą sukuriama naujo tipo intelektinė nuosavybė, nenumatyta TVP ar paskirtųjų asmenų susitarime, arba kyla kitų nenumatytų sunkumų, Šalys nedelsdamos ima tartis, kaip užtikrinti, kad jų teritorijose būtų tinkamai užtikrinta tos intelektinės nuosavybės apsauga, naudojimas ir platinimas.[pic][pic][pic][1] OL L 400, 2006 12 30, p. 60.[2] OL L 400, 2006 12 30, p. 404.


               EUROPOS KOMISIJA
            Briuselis, 2017 06 01
            COM(2017) 264 final
            2017/0107(NLE)
            Pasiūlymas
            TARYBOS SPRENDIMAS
            dėl 2015 m. Tarptautinio Susitarimo dėl alyvuogių aliejaus ir valgomųjų alyvuogių sudarymo

               AIŠKINAMASIS MEMORANDUMAS

               1.PASIŪLYMO APLINKYBĖS

               2005 m. sudarytas Tarptautinis Susitarimas dėl alyvuogių aliejaus ir valgomųjų alyvuogių
                  1
                turėjo baigti galioti 2014 m. gruodžio 31 d., tačiau buvo pratęstas iki 2015 m. gruodžio 31 d. Pagal jo 47 straipsnio 3 dalį jis galios tol, kol įsigalios naujas Susitarimas.

               2013 m. lapkričio 19 d. Taryba įgaliojo Komisiją Sąjungos vardu pradėti derybas dėl naujo tarptautinio Susitarimo dėl alyvuogių aliejaus ir valgomųjų alyvuogių sudarymo;

               2015 m. spalio 5–9 d. Ženevos Tautų rūmuose vykusios Jungtinių Tautų konferencijos, skirtos deryboms dėl 2005 m. Tarptautinį Susitarimą dėl alyvuogių aliejaus ir valgomųjų alyvuogių pakeisiančio Susitarimo, metu Jungtinių Tautų Prekybos ir plėtros konferencijos (UNCTAD) 24-ių valstybių narių atstovai ir dvi tarpvyriausybinės organizacijos parengė naujojo Susitarimo tekstą.

               Susitarimo tekstas, dėl kurio susitarta konsultuojantis su Tarybos Prekių darbo grupe (PROBA), atitinka Tarybos priimtus derybų nurodymus.

               Pagal 2016 m. spalio 10 d. Tarybos sprendimą (ES) 2016/1892
                  2
               , 2015 m. Tarptautinis Susitarimas dėl alyvuogių aliejaus ir valgomųjų alyvuogių Europos Sąjungos vardu buvo pasirašytas 2016 m. lapkričio 28 d. Jungtinių Tautų būstinėje Niujorke, su sąlyga, kad vėliau bus sudarytas.

               Naujasis Susitarimas pagal jo 31 straipsnio 2 dalį laikinai įsigaliojo 2017 m. sausio 1 d.

               2.PASIŪLYMAS

               Atsižvelgdama į pirmiau išdėstytus faktus, Komisija siūlo, kad:

               pagal SESV 207 straipsnio 4 dalį ir 218 straipsnio 6 dalį Tarybos pirmininkas paskirtų asmenį, kuris būtų įgaliotas Europos Sąjungos vardu deponuoti Susitarimo 28 straipsnio 4 dalyje numatytus patvirtinimo aktus ir taip išreikšti Europos Sąjungos sutikimą laikytis Susitarimo.

               Be to, numatoma, kad Taryba pagal SESV 218 straipsnio 7 dalį įgalioja Komisiją nustatyti pozicijas, kurių turi būti laikomasi Sąjungos vardu Narių taryboje, įsteigtoje naujuoju Susitarimu, kai tai institucijai tenka priimti alyvuogių aliejaus, maišyto alyvuogių išspaudų aliejaus ir valgomųjų alyvuogių pavadinimų ir apibrėžimų, numatytų Susitarimo B ir C prieduose, pakeitimus pagal Susitarimo 19 straipsnio 2 dalį.

               3.POVEIKIS BIUDŽETUI

               Šiuo pasiūlymu nedaromas joks poveikis biudžetui.

               2017/0107 (NLE)

               Pasiūlymas

               TARYBOS SPRENDIMAS

               dėl 2015 m. Tarptautinio Susitarimo dėl alyvuogių aliejaus ir valgomųjų alyvuogių sudarymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 6 dalies antros pastraipos a punkto v papunkčiu ir 218 straipsnio 7 dalimi,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)2013 m. lapkričio 19 d. Taryba įgaliojo Komisiją Sąjungos vardu pradėti derybas dėl naujo tarptautinio Susitarimo dėl alyvuogių aliejaus ir valgomųjų alyvuogių sudarymo
                  3
               ;

               (2)Jungtinių Tautų konferencijoje, skirtoje deryboms dėl 2005 m. Tarptautinį Susitarimą dėl alyvuogių aliejaus ir valgomųjų alyvuogių pakeisiančio Susitarimo, Jungtinių Tautų Prekybos ir plėtros konferencijos (UNCTAD) 24-ių valstybių narių atstovai ir dvi tarpvyriausybinės organizacijos 2015 m. spalio 9 d. priėmė naujojo Susitarimo tekstą;

               (3)pagal 2016 m. spalio 10 d. Tarybos sprendimą (ES) 2016/1892
                  4
               , 2015 m. Tarptautinis Susitarimas dėl alyvuogių aliejaus ir valgomųjų alyvuogių (toliau – Susitarimas) Europos Sąjungos vardu buvo pasirašytas 2016 m. lapkričio 28 d. Jungtinių Tautų būstinėje Niujorke, su sąlyga, kad vėliau bus sudarytas;

               (4)Susitarimas pagal jo 31 straipsnio 2 dalį laikinai įsigaliojo 2017 m. sausio 1 d.;

               (5)Susitarimu steigiamas sprendimų priėmimo organas, „Narių taryba“, kuris naudojasi visais įgaliojimais ir vykdo visas funkcijas, būtinas šio Susitarimo tikslams pasiekti. Įgaliojimai atstovauti Sąjungai Narių taryboje turėtų būti suteikiami Komisijai;

               (6)pagal Susitarimo 19 straipsnio 2 dalį, Narių taryba gali iš dalies pakeisti alyvuogių aliejaus, maišyto alyvuogių išspaudų aliejaus ir valgomųjų alyvuogių pavadinimus ir apibrėžimus, numatytus Susitarimo B ir C priedų lentelėse ir taip pakeisti Susitarimą;

               (7)siekiant palengvinti šių Susitarimo pakeitimų priėmimą Narių taryboje, tikslinga Komisiją įgalioti juos patvirtinti Sąjungos vardu.

               (8)Komisija turėtų priimti Sąjungos poziciją dėl siūlomų Susitarimo pakeitimų stebėdama, kad tokios pozicijos atitiktų Sąjungos interesus, padėtų siekti tikslų, susijusių su Sąjungos prekybos politika ir neprieštarautų ES ir tarptautinei teisei, nepažeidžiant Komisijos įgaliojimų pritaikyti ES taisykles deleguotuoju aktu prie Susitarimo pakeitimų, priimtų Narių taryboje, visų pirma kiek tai susiję su prekybos alyvuogių aliejaus ir valgomųjų alyvuogių sektoriuje standartais, nurodytais Europos Parlamento ir Tarybos Reglamento (ES) Nr. 1308/2013
                  5
                75 straipsnyje;

               (9)siekiant disponuoti valstybių narių patirtimi ir siekiant užtikrinti kuo didesnį Narių tarybos sprendimų ir ES taisyklių, kurios bus priimtos deleguotuoju aktu, kai Narių taryba tuos sprendimus priims, nuoseklumą reikėtų, kad Komisijai padėtų valstybių narių, kurioms turėtų būti pranešta apie pozicijas, kurių ji ketina laikytis Sąjungos vardu, atstovai. Tikslinga numatyti, kad tais atvejais, kai pagal Sutarties 238 straipsnio 3 dalies a punkto antrą pastraipą kelios sprendimą blokuojančią mažumą sudarančios valstybės narės prieštarauja Komisijos pozicijai, Komisija tos pozicijos priimti negali;

               (10)Susitarimas turėtų būti patvirtintas Europos Sąjungos vardu,

               PRIĖMĖ ŠĮ SPRENDIMĄ:

               1 straipsnis

               Sąjungos vardu patvirtinamas 2015 m. Tarptautinio Susitarimas dėl alyvuogių aliejaus ir valgomųjų alyvuogių.

               Susitarimo tekstas pridedamas prie šio sprendimo.

               2 straipsnis

               Tarybos pirmininkas paskiria asmenį, kuris įgaliojamas Europos Sąjungos vardu deponuoti Susitarimo 28 straipsnio 4 dalyje numatytus patvirtinimo aktus ir taip išreikšti Sąjungos sutikimą laikytis Susitarimo.

               3 straipsnis

               Pagal Susitarimo 3 straipsnį įsteigtoje Narių taryboje Sąjungą atstovauja Komisija.

               4 straipsnis

               Jei Susitarimu įsteigta Narių taryba raginama priimti alyvuogių aliejaus, maišyto alyvuogių išspaudų aliejaus ir valgomųjų alyvuogių pavadinimų ir apibrėžimų, numatytų Susitarimo B ir C priedų lentelėse, pakeitimus pagal Susitarimo 19 straipsnio 2 dalį, Komisijai suteikiami įgaliojimai nustatyti pozicijas, kurių Sąjungos vardu turi būti laikomasi dėl pakeitimų, jei laikomasi šių sąlygų:

               1) Komisija stebi, kad priimtos pozicijos:

               –atitiktų Sąjungos interesus;

               –neprieštarautų ES ir tarptautinei teisei, visų pirma Reglamentui (ES) Nr. 1308/2013, nepažeidžiant Komisijos įgaliojimų deleguotuoju aktu pritaikyti ES taisykles prie Susitarimo pakeitimų, priimtų Narių taryboje, kiek tai susiję su prekybos alyvuogių aliejaus ir valgomųjų alyvuogių sektoriuje standartais, nurodytais minėto reglamento 75 straipsnyje.

               2)Siekiant nustatyti Sąjungos poziciją, Komisija per tinkamą laikotarpį informuoja valstybių narių atstovus apie poziciją, kurios ji ketina laikytis Sąjungos vardu Narių taryboje.

               Kai pagal Sutarties 238 straipsnio 3 dalies a punkto antrą pastraipą kelios sprendimą blokuojančią mažumą sudarančios valstybės narės prieštarauja Komisijos pozicijai, Komisija tokios pozicijos Narių taryboje priimti negali. Tokiu atveju Komisija pateikia atitinkamą pasiūlymą Tarybai pagal Sutarties 218 straipsnio 9 dalį.

               5 straipsnis

               Šis sprendimas įsigalioja septintą dieną po jo paskelbimo Europos Sąjungos oficialiajame leidinyje.

               Priimta Briuselyje

                     Tarybos vardu

                     Pirmininkas

                     (1)
                  OL L 302, 2005 11 19, p. 47.

                     (2)
                  2016 m. spalio 10 d. Tarybos sprendimas (ES) 2016/1892 dėl 2015 m. Tarptautinio susitarimo dėl alyvuogių aliejaus ir valgomųjų alyvuogių pasirašymo Europos Sąjungos vardu ir jo laikino taikymo (OL L 293, 2016 10 28, p. 2).

                     (3)
                  COM(2013) 646 final, 2013 9 19.

                     (4)
                  2016 m. spalio 10 d. Tarybos sprendimas (ES) 2016/1892 dėl 2015 m. Tarptautinio Susitarimo dėl alyvuogių aliejaus ir valgomųjų alyvuogių pasirašymo Europos Sąjungos vardu ir jo laikino taikymo (OL L 293, 2016 10 28, p. 2).

                     (5)
                  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).


Svarbus teisinis pranešimas

|

52006PC0284

Pasiūlymas Europos Parlamento ir Tarybos sprendimas dėl valstybių narių numatomų priimti tam tikrų transporto įstatymų ir kitų teisės aktų išankstinio nagrinėjimo ir konsultacijų tvarkos (Kodifikuota redakcija)  /* KOM/2006/0284 galutinis - COD 2006/0099 */

	[pic] | EUROPOS BENDRIJŲ KOMISIJA |Briuselis, 9.6.2006KOM(2006) 284 galutinis2006/0099 (COD)PasiūlymasEUROPOS PARLAMENTO IR TARYBOS SPRENDIMASdėl valstybių narių numatomų priimti tam tikrų transporto įstatymų ir kitų teisės aktų išankstinio nagrinėjimo ir konsultacijų tvarkos(Kodifikuota redakcija)(pateikta Komisijos)AIŠKINAMASIS MEMORANDUMAS1. Žmonių Europos kontekste Komisija didelį dėmesį skiria tam, kad Bendrijos teisė būtų papastesnė ir aiškesnė siekiant, kad ji taptų suprantamesnė ir prieinamesnė visiems piliečiams, kurie įgytų naujų galimybių ir galėtų pasinaudoti konkrečiomis jiems suteiktomis teisėmis.Šis tikslas nebus pasiektas, jei daug nuostatų, kurios buvo iš dalies ir dažnai iš esmės keičiamos keletą kartų, liktų išsibarsčiusios įvairiuose aktuose, ir todėl dalies jų reikėtų ieškoti pradiniame akte, o kitų – vėlesniuose keičiančiuose aktuose. Todėl siekiant surasti konkrečiu momentu galiojančias taisykles reikia atlikti tiriamąjį darbą lyginant įvairius teisės aktus.Dėl šios priežasties siekiant, kad Bendrijos teisė būtų aiški ir skaidri, svarbu kodifikuoti taisykles, kurios buvo dažnai keičiamos.2. Todėl 1987 m. balandžio 1 d. Komisija nusprendė[1], kad visi teisės aktai, kurie buvo iš dalies pakeisti ne daugiau nei dešimt kartų, turėtų būti kodifikuojami ir pabrėžė, kad šis reikalavimas yra minimalus bei kad Komisijos padaliniai turėtų stengtis parengti kodifikuotas tekstų, už kuriuos jie yra atsakingi, redakcijas per trumpesnį laikotarpį siekdami užtikrinti, jog Bendrijos taisyklės būtų aiškios ir lengvai suprantamos.3. Tai buvo patvirtinta 1992 m. gruodžio mėn. Edinburgo Europos vadovų taryboje pirmininkavusios valstybės išvadose[2], pabrėžiančiose kodifikavimo, kuris konkrečiu momentu tam tikroje srityje taikomai teisei suteikia apibrėžtumo, svarbą.Kodifikavimas turi būti vykdomas laikantis įprastos Bendrijos teisės aktų priėmimo tvarkos.1994 m. gruodžio 20 d. Europos Parlamentas, Taryba ir Komisija, atsižvelgdami į tai, kad kodifikuojamuose teisės aktuose negali būti daromi esminiai pakeitimai, sudarė tarpinstitucinį susitarimą, kuriuo nusprendė kodifikuojamiems teisės aktams taikyti pagreitinto priėmimo tvarką.4. Šiuo pasiūlymu siekiama kodifikuoti 1962 m. kovo 21 d. Tarybos sprendimą, nustatantį išankstinio nagrinėjimo ir konsultacijų dėl valstybių narių pasiūlytų tam tikrų transporto įstatymų ir kitų teisės aktų tvarką[3] . Naujas sprendimas pakeis įvairius aktus, kurių nuostatos buvo į jį įtrauktos[4]; šis pasiūlymas nekeičia kodifikuojamų teisės aktų turinio, nes jame tik sujungiami šie aktai, atliekant kodifikavimui būtinus formos pakeitimus .5. Pasiūlymas dėl kodifikuoto teisės akto buvo parengtas remiantis preliminariu 1962 m. kovo 21 d. Tarybos sprendimo, nustatančio išankstinio nagrinėjimo ir konsultacijų dėl valstybių narių pasiūlytų tam tikrų transporto įstatymų ir kitų teisės aktų tvarką, ir jį iš dalies keičiančio teisės akto konsoliduotu tekstu , kurį visomis kalbomis parengė Europos Bendrijų oficialiųjų leidinių biuras naudodamas duomenų apdorojimo sistemą . Kadangi straipsniams suteikiami nauji numeriai, kodifikuoto sprendimo II priede nurodomas buvusių ir naujų straipsnių numerių atitikimas.ê 62/403/EEB (pritaikytas)2006/0099 (COD)PasiūlymasEUROPOS PARLAMENTO IR TARYBOS SPRENDIMASÖ dėl valstybių narių numatomų priimti tam tikrų transporto įstatymų ir kitų teisės aktų Õ išankstinio nagrinėjimo ir konsultacijų tvarkosEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos Ö 71 Õ straipsnį,atsižvelgdami į Komisijos pasiūlymą,atsižvelgdami į Europos ekonomikos ir socialinių reikalų komiteto nuomonę[5],atsižvelgdami į Regionų komiteto nuomonę[6],laikydamiesi Sutarties 251 straipsnyje nustatytos tvarkos[7],kadangi:ê1.  1962 m. kovo 21 d. Tarybos sprendimas, nustatantis išankstinio nagrinėjimo ir konsultacijų dėl valstybių narių pasiūlytų tam tikrų transporto įstatymų ir kitų teisės aktų tvarką[8], buvo iš esmės keičiamas[9]. Siekiant aiškumo ir racionalumo minėtas sprendimas turėtų būti kodifikuotas.ê 62/403/EEB 1 konstatuojamoji dalis (pritaikytas)2.  Siekiant įgyvendinti Sutarties tikslus bendros transporto politikos sistemoje būtina Ö toliau taikyti Õ išankstinio nagrinėjimo ir konsultacijų dėl valstybių narių Ö numatomų priimti Õ tam tikrų transporto įstatymų ir kitų teisės aktų tvarką.ê 62/403/EEB 2 konstatuojamoji dalis3.  Tokia tvarka padės skatinti glaudų valstybių narių ir Komisijos bendradarbiavimą siekiant Sutarties tikslų bei padės išvengti valstybių narių transporto politikos skirtumų.ê 62/403/EEB 3 konstatuojamoji dalis4.  Tokia tvarka taip pat padės palaipsniui įteisinti bendrą transporto politiką,ê 62/403/EEB (pritaikytas)PRIĖMĖ ŠĮ SPRENDIMĄ:1 straipsnisValstybė narė, Ö numatanti Õ priimti įstatymą ar teisės aktą dėl geležinkelio, kelių ar vidaus vandenų transporto, galintį iš esmės sutrukdyti įgyvendinti bendrą transporto politiką, tinkamu metu raštu Komisijai praneša apie šią priemonę ir tuo pat metu apie tai informuoja kitas valstybes nares.ê 73/402/EEB 1 str. (pritaikytas)2 straipsnis1. Per du mėnesius nuo 1 straipsnyje minėto pranešimo gavimo Ö Komisija Õ pateikia nuomonę ar rekomendaciją atitinkamai valstybei narei; tuo pačiu metu ji informuoja apie tai kitas valstybes nares.2. Bet kuri valstybė narė gali pateikti Komisijai savo pastabas dėl svarstomos priemonės; tuo pačiu metu ji informuoja apie tai kitas valstybes nares.3. Jei valstybė narė pageidauja, arba jei Komisija mano tai esant tinkama, Komisija konsultuoja visas valstybes nares dėl svarstomos priemonės. 4 dalyje nurodytu atveju tokios konsultacijos gali būti teikiamos du mėnesius nuo pranešimo apie pasiūlymą pateikimo Komisijai.4. Valstybės narės prašymu, Komisija gali sutrumpinti 1 dalyje nurodytą laikotarpį, arba, jeigu ši valstybė narė sutinka, jį pratęsti. Laikotarpis sutrumpinamas iki penkiolikos dienų, jei valstybė narė pareiškia, kad jos siūloma Ö priimti Õ priemonė yra skubi. Komisija informuoja valstybes nares apie visus laikotarpio sutrumpinimus ar pratęsimus.5. Valstybė narė įgyvendina svarstomą priemonę tik pasibaigus 1 dalyje ar 4 dalyje nustatytam laikotarpiui arba po Komisijos nuomonės ar rekomendacijos pateikimo, išskyrus ypatingos skubos atvejus, kai valstybė narė turi nedelsiant imtis veiksmų. Tokiu atveju valstybė narė iš karto informuoja Komisiją, ir šiame straipsnyje nustatyta procedūra po pranešimo apie pasiūlymą pateikimo Komisijai vykdoma per du mėnesius nuo minėtos informacijos gavimo.ê3 straipsnis1962 m. kovo 21 d. Tarybos sprendimas, nustatantis išankstinio nagrinėjimo ir konsultacijų dėl valstybių narių pasiūlytų tam tikrų transporto įstatymų ir kitų teisės aktų tvarką, yra panaikinamas.Nuorodos į panaikintą sprendimą laikomos nuorodomis į šį sprendimą, ir skaitomos pagal II priede pateiktą atitikmenų lentelę.ê 62/403/EEB 3 str.4 straipsnisŠis sprendimas skirtas valstybėms narėms.Priimta Briuselyje, [...]Europos parlamento vardu Tarybos varduPirmininkas Pirmininkas[...] [...]éI PRIEDASPanaikinamas sprendimas su pakeitimu1962 m. kovo 21 d. Tarybos sprendimas, nustatantis išankstinio nagrinėjimo ir konsultacijų dėl valstybių narių pasiūlytų tam tikrų transporto įstatymų ir kitų teisės aktų tvarką | (OL, 1962 4 3, p. 720/62) |Sprendimas 73/402/EEB | (OL L 347, 1973 12 17, p. 48) |_____________II PRIEDASAtitikmenų lentelė1962 m. kovo 21 d. Tarybos sprendimas, nustatantis išankstinio nagrinėjimo ir konsultacijų dėl valstybių narių pasiūlytų tam tikrų transporto įstatymų ir kitų teisės aktų tvarką | Šis sprendimas |1 ir 2 straipsniai | 1 ir 2 straipsniai |- | 3 straipsnis |3 straipsnis | 4 straipsnis |- | I priedas |- | II priedas |_____________[1] KOM(87) 868 PV.[2] Žr. Išvadų A dalies 3 priedą.[3] Atliekama vadovaujantis Komisijos komunikatu Europos Parlamentui ir Tarybai – Acquis communautaire kodifikavimas, KOM(2001) 645 galutinis.[4] Žr. šio pasiūlymo I priedą.[5] OL C (...(, (...(, p. (...(.[6] OL C (...(, (...(, p. (...(.[7] OL C (...(, (...(, p. (...(.[8] OL, 1962 4 3, p. 720/62.[9] Žr. I priedą.